MO-1

MO-1 – 1936 m. sukurtas Broniaus Oškinio ir Gabrieliaus Miliūno konstrukcijos vienvietis, mokymams skirtas sklandytuvas.

Sklandytuvą jo autorius ir statytojas G. Miliūnas kūrė neseniai pagaminto pirmojo lietuviško B. Oškinio konstrukcijos sklandytuvo "T-1 (BrO-1)" pagrindu. Medinės konstrukcijos su plieninės vielos atatompomis, iš dalies drobe dengtam aukštasparniam monoplanui panaudoti tolimesnės "T-1" modifikacijos – "T-2 (BrO-2)" sparnai. Nuo "T-2" sklandytuvas naujasis skyrėsi lengvesniais sparnų spyriais su papildomais spyreliais.

Dėl bendro autorių darbo sklandytuvo pavadinimas buvo sudarytas iš abejų konstruktorių inicialų (Miliūnas ir Oškinis).

"MO-1" buvo konstruojamas siekiant papildyti pradiniam sklandytojų rengimui skirtų "T-1" tipo sklandytuvų parką. Lygiaigrečiai kurta modifikacija "MO-2" skyrėsi tik aerodinaminiu apatiniu kabinos gaubtu, kurį nuėmus "MO-2" nesiskyrė nuo "MO-1".B.Oškinio ir G.Miliūno sklandytuvas MO-2, Plieno sparnai, 2008.
miniatiūra|Sulaužytas sklandytuvas MO-I prie Nidos sklandytuvų angaro
1936 m. pavasarį pagaminti du "MO-1" buvo naudojami Lietuvos aeroklubo Nidos sklandymo mokykloje. Dar vieną šio tipo sklandytuvą G. Miliūnas 1938 m. pagamino Šaulių sąjugos sklandytojų būreliui.

 Techniniai duomenys 
Sparnų mojis11,25 mSparnų plotas16 m²Proilgis7,8Tuščio sklandytuvo svoris90 kgSkridimo svoris160 kgSparnų apkrova10 kg/m²Aerodinaminė kokybė11Žemėjimo greitis1,1 m/sGeriausias sklendimo greitis40 km/h

 Šaltiniai 

 (LT) B.Oškinio ir G.Miliūno sklandytuvas MO-1, Plieno sparnai, 2008.
 (LT) B.Oškinio ir G.Miliūno sklandytuvas MO-2, Plieno sparnai, 2008.
 (LT) T-4. Aviacijos istorija, Aviacija pradedantiems, 2009.

 Išnašos 

Kategorija:Mokomieji lėktuvai
Kategorija:Lietuvos sklandytuvai
Kategorija:Parasolis
Kategorija:Oškinio orlaiviai
Kategorija:Miliūno orlaiviai